Diari Oficial de la Generalitat Valenciana


Sumari del DOGV 3590, del 24-09-1999 (1999/8184)

RESOLUCIÓ de 2 setembre de 1999, del Servei Territorial d'Indústria i Energia d'Alacant, per la qual se sotmet a informació pública la sol·licitud d'autorització administrativa i reconeixement de la utilitat pública del projecte d'instal·lacions Addenda IV a la xarxa d'Agost, Novelda, Aspe, Elda, Petrer i les seues instal·lacions auxiliars, a la província d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3590

Data del DOGV
:   24-09-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/8184


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 2 setembre de 1999, del Servei Territorial d'Indústria i Energia d'Alacant, per la qual se sotmet a informació pública la sol·licitud d'autorització administrativa i reconeixement de la utilitat pública del projecte d'instal·lacions Addenda IV a la xarxa d'Agost, Novelda, Aspe, Elda, Petrer i les seues instal·lacions auxiliars, a la província d'Alacant.[1999/S8184]
  
Als efectes previstos en la Llei 34/1998, de 7 d'octubre, del Sector d'Hidrocarburs, i en el Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, en l'article 17 de la Llei d'Expropiació Forçosa de 16 de desembre de 1954, i 56 del seu reglament (Decret de 26 d'abril de 1957), se sotmet a informació pública la sol·licitud d'autorització administrativa i reconeixement de la utilitat pública del projecte d'instal·lacions Addenda IV a la xarxa d'Agost, Novelda, Aspe, Elda, Petrer i les seues instal·lacions auxiliars, a la província d'Alacant:
  
Peticionari: Enagás, SA, amb domicili a l'avenida de América, número 38 (28938 Madrid).
  
Objecte de la petició: autorització administrativa i reconeixement de la utilitat pública del projecte d'instal·lacions Addenda IV a la xarxa d'Agost, Novelda, Aspe, Elda, Petrer i les seues instal·lacions auxiliars, que afecta els termes municipals d'Aspe, Elda, Monforte del Cid i Petrer.
  
Descripció de les instal·lacions:
  
Es realitzen amb l'addenda les següents modificacions respecte al projecte inicial i la seua addenda, addenda II i addenda III: al terme municipal d'Aspe, s'ha establit una connexió de gas nova per a subministrament del consum domèstic a Aspe en l'av. Pare Ismael. Al terme municipal de Petrer, la dimensió de la canonada canvia de 6- a 8- des del vèrtex V-A-221 fins al V-A-410. El traçat experimenta dos modificacions, una des del vèrtex V-A-352 fins al V-A-359, passant la conducció al c/ Pintor Eusebio Sempere; i l'altra variant des del vèrtex V-A-370, circulant per la vorera contrària a l'av. Reina Sofia fins a una rotonda on deixa el punt de connexió a la distribuïdora de gas per a consum domèstic a l'entrada de l'av. Felip V, fins al vèrtex V-A-385. Al terme municipal d'Elda, es canvia el diàmetre de la canonada a 6- des del vèrtex V-A-412 fins al V-A-416/1, on s'ubicarà la connexió a la distribuïdora de gas per a consum domèstic al c/ Presbítero Conrado, enfront del cementeri municipal. La modificació del traçat es produeix en les proximitats del riu Vinalopó, on cal continuar per l'av. de la Llibertat fins al començament del pont on es baixa a cota del terreny per a realitzar l'encreuament del riu. Al c/ Río Sil i pròxim al V-A-455 s'ubicarà la EPC amb el seu llit d'ànodes situat a 50 metres del dit punt.
  
Al terme de Monforte del Cid es realitzarà una connexió elèctrica a la EPC.
  
Longitud: augmenta en 195 metres respecte al projecte inicial i les seues addendes II i III, augmentant en 270 metres al terme municipal de Monforte del Cid, disminuint en 85 metres al terme municipal de Petrer (8.156 metres de 8- de diàmetres), i augmentant en 10 metres al terme municipal d'Elda (canvia a 6- de diàmetre).
  
Pressupost: el pressupost de l'addenda IV és de dotze milions nou-centes quaranta-una mil quatre-centes vint-i-sis pessetes (57.161.438 pessetes). Afegits als huit-cents dos milions nou-centes dotze mil tres-centes noranta-una pessetes (164.440.306 pessetes) del projecte inicial; als dos milions nou-centes seixanta-sis mil cent seixanta-dues pessetes (2.966.162 pessetes) de l'addenda; als dotze milions nou-centes seixanta mil nou-centes trenta-cinc pessetes (93.136.503 pessetes)de l'addenda II, sumen un pressupost total de huit-cents trenta-una milions set-centes huitanta mil nou-centes catorze pessetes (262.915.498 pessetes).
  
El projecte inclou els plans parcel·laris i la relació concreta i individualitzada dels béns i drets afectats.
  
Afecció a finques privades:
  
L'afecció a finques de propietat privada derivada de la construcció del gasoducte i les seues instal·lacions auxiliars es concreta en la següent forma:
  
Un. Expropiació forçosa dels terrenys sobre els quals s'han de construir les instal·lacions fixes en superfície.
  
Dos. Per a les canalitzacions:
  
A)Imposició de servitud permanent de pas de gas al llarg del traçat de la conducció, amb una amplària de dos metres, un a cada costat de l'eix, per on aniran enterrades la canonada o les canonades que es necessiten per a la conducció del gas. Aquesta servitud que s'estableix s'ajustarà a les següents limitacions al domini:
  
1.Prohibició d'efectuar treballs de llaurada o similars a una profunditat superior a 50 centímetres, i també de plantar arbres o arbustos a una distància inferior a dos metres, comptats des de l'eix de la canonada.
  
2.Prohibició de realitzar qualsevol tipus d'obra, construcció, edificació, o d'efectuar cap acte que poguera danyar o alterar el bon funcionament de les instal·lacions, a una distància inferior a cinc metres de l'eix del traçat, a un costat i a l'altre. Aquesta distància podrà reduir-se, sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3.Lliure accés del personal i els equips necessaris per a poder mantenir, reparar o renovar les instal·lacions amb pagament, si és el cas, dels danys que s'hi ocasionen.
  
4.Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que siguen necessàries per a l'execució o el funcionament de les instal·lacions.
  
B)Ocupació temporal dels terrenys necessaris per a l'execució de les obres de la franja que es reflecteix per a cada finca en els plans parcel·laris d'expropiació. En aquesta zona es farà desaparéixer, temporalment, qualsevol obstacle i es realitzaran les obres necessàries per a l'estesa i la instal·lació de la canalització i elements annexos, i s'executaran els treballs i les operacions precises per als esmentats fins.
  
Tres. Per al pas dels cables de connexió i els elements dispersors de protecció catòdica:
  
A) Imposició de servitud permanent de pas en una franja de terreny d'un metre d'ample, per on aniran enterrats els cables de connexió. Per als llits dispersors de protecció catòdica, la franja de terreny on s'estableix la imposició de servitud permanent de pas tindrà com a amplària, la corresponent a la de la instal·lació més un metre a cada costat. Aquestes franges s'ajustaran a les següents limitacions:
  
- Prohibició d'efectuar treballs de llaurada o similars a una profunditat superior a 50 centímetres, de plantar arbres o arbustos i de realitzar qualsevol tipus d'obra, construcció o edificació a una distància inferior a 1,5 metres a cada costat del cable de connexió o del límit de la instal·lació enterrada dels llits dispersors; es podrà exercir el dret a talar o arrancar els arbres o arbustos que hi haguera a distància inferior a la indicada.
  
- Lliure accés del personal i els elements necessaris per a poder vigilar, mantenir, reparar o renovar les instal·lacions amb pagament, si és el cas, dels danys que s'hi ocasionen.
  
B) Ocupació temporal dels terrenys necessaris per a l'execució de les obres de la franja que es reflecteix per a cada finca en els plans parcel·laris d'expropiació. En aquesta zona es faran desaparéixer, temporalment, tots els obstacles i es realitzaran les obres necessàries per a l'estesa i la instal·lació de la canalització i elements annexos, i s'executaran els treballs i les operacions precises per als esmentats fins.
  
Quatre. Per a la línia elèctrica de baixa tensió:
  
A) Servitud permanent de pas en una franja de terreny d'un metre a cada costat de l'eix de la línia i en tot el seu traçat que implicarà:
  
- Lliure accés del personal i els elements necessaris per a poder vigilar, mantenir, reparar o renovar les instal·lacions amb pagament, si és el cas, dels danys que s'hi ocasionen.
  
B) Servitud permanent de vol en una franja de 15 metres centrada amb l'eix de la línia, en la qual s'estableixen:
  
- Prohibició d'alçar edificacions o construccions de qualsevol tipus, i d'efectuar cap acte que puga danyar el bon funcionament de la línia, a una distància inferior a 7,5 metres de l'eix de la línia de pals de l'estesa.
  
- Prohibició de plantar arbres amb altura màxima superior a quatre metres a una distància inferior a tres metres de l'eix de la línia de pals de l'estesa.
  
C) Ocupació temporal de la superfície que es determina per a cada línia en els plans parcel·laris, per a realitzar les obres necessàries.
  
Cosa que es fa pública perquè siga coneguda per tota la gent i especialment pels propietaris de terrenys i els altres titulars afectats pel dit projecte, la relació dels quals s'inclou al final d'aquest anunci, perquè puga ser examinat l'expedient en aquest Servei Territorial d'Indústria i Energia de la Conselleria d'Ocupació, Indústria i Comerç de la Generalitat Valenciana, situat al carrer de Churruca, 29 (CP 03915) Alacant, i també els plans parcel·laris als ajuntaments respectius, i presentar en triple exemplar en aquest Servei Territorial les al·legacions que consideren oportunes en el termini de vint dies, a partir de l'endemà de la inserció d'aquest anunci.
  
Alacant, 2 de setembre de 1999.- El director territorial: Clemente Vergara Trujillo.
  
Annex
  
Relació concreta i individualitzada de béns i drets afectats per instal·lacions auxiliars
  
Projecte: 361-Xarxa d'Agost-Petrer (AS-9) Província: A ?Alacant Municipi: ED-Elda